Alice Lauridsen har i fem måneder udlejet sit feriehus i Brøns til Udlændingestyrelsen, så de kan huse cirka 100 asylansøgere. Hun påstår, at feriehuset skulle være blevet så medtaget, at det skal renoveres for over 1 million kroner. Men det passer ikke, fortæller lederen af AsylSyd, der driver asylcentret. Alice Lauridsen fastholder dog sin kritik af Udlændingestyrelsen.

Annonce

Opdateret kl. 13.00 med udtalelse fra Alice Lauridsen Onsdag berettede Alice Lauridsen i flere medier om, hvordan hendes feriehus i Brøns, som i fem måneder har været udlejet til at huse cirka 100 asylansøgere igennem Udlændingestyrelsen, var blevet så ødelagt, at det skulle renoveres for over 1 million kroner. Hun fortalte blandt andet om, at der var blevet lavet bål i stuen, tisset i madrasserne, smadret ruder og ødelagt møbler. Kun lamperne havde overlevet, fortalte hun. Men de beskyldninger stemmer ikke overens med virkeligheden. Det fastslår lederen af AsylSyd, fagchef Lars Møldrup. Det er AsylSyd der driver asylcentret på vegne af Udlændingestyrelsen. - Beskyldningerne er helt ude af proportion, og vi kan slet ikke genkende det billede, udlejeren tegner, hverken med hensyn til ødelæggelser eller samarbejdet med Udlændingestyrelsen, siger Lars Møldrup og tilføjer: - Det er klart, at der vil ske et vist slid på ejendom og inventar, når op mod 100 mennesker er samlet på begrænset plads 24 timer i døgnet. Det var udlejeren selvfølgelig gjort opmærksom på, inden aftalen blev indgået.

Udlejer fortæller, at der flere steder i ferieboligen er store brændemærker på gulvet.

Udlejeren har selv regnet sig frem til, at skaderne vil koste hende alt i alt 1,3 millioner at udbedre, mens Udlændingestyrelsen vurderer, at det drejer sig om en halv million.

Gennem venner har udlejer hørt, at der i weekenderne kom asylansøgere fra andre centre og holdt kæmpe fester.

I flere medier har udlejeren af ejendommen i Brøns hævdet, at asylansøgerne under deres ophold på centret har anrettet omfattende ødelæggelser i ejendommen, uden at nogen ville gribe ind. Hun retter samtidig hård kritik mod Udlændingestyrelsen for manglende vilje og evne til at samarbejde. - For at skåne indboet kunne vi have valgt at opmagasinere det, men det blev i stedet aftalt at lade de brugte møbler blive stående. Til gengæld får udlejeren nye møbler ved fraflytning. Så ud over den faste lejeindtægt får hun altså hele møblementet skiftet ud. De gamle møbler bliver anvendt på andre centre, siger Lars Møldrup. Tilbageviser konkrete beskyldninger Lars Møldrup tilbageviser flere af udlejerens konkrete påstande, for eksempel at asylansøgerne skulle have tændt bål på gulvet. - Det er simpelthen ikke rigtigt. Der har ikke været bål på gulvet. Det passer heller ikke, at beboerne har brugt madrasser som toilet. Men der har altså også været børn i centret, og hvis nogen er kommet til at tisse i sengen, har det nok andre årsager, siger Lars Møldrup. Som dokumentation har udlejeren blandt andet fremlagt billede af en dør med en knust rude. Men det er misvisende, for ifølge Lars Møldrup var ruden knust, allerede inden asylansøgerne flyttede ind. AsylSyd skiftede ruden ud, men et par dage efter var den itu igen, fordi døren bandt. Tilsvarende stammer billeder af knust porcelæn fra et privat depotrum, som AsylSyd og beboerne slet ikke har haft adgang til. Det har været aflåst under hele lejemålet.

Alice Lauridsen fra Brøns har fortrudt, at hun for fem måneder siden valgte at leje sit feriecenter ud til flygtninge.

Ifølge Alice Lauridsen er ruden i døren blevet udskiftet tre gange, mens boligen har huset flygtninge.

Sengene er sprættet op, og madrasserne er blevet tisset på, oplyser udlejer.

Lars Møldrup understreger, at der er et glimrende samarbejde med udlejerne af de øvrige ejendomme, hvor AsylSyd driver centre på vegne af Udlændingestyrelsen. - Vi har også et fortræffeligt samarbejde med Udlændingestyrelsen. Det fungerer bare rigtig godt. Til gengæld vil jeg ikke lægge skjul på, at samarbejdet med udlejeren i Brøns har været lidt af en udfordring for at sige det pænt. Det er også en af grundene til, at aftalen ikke er blevet forlænget, selv om der er behov for pladserne, siger Lars Møldrup. Den endelige overdragelse af ejendommen til udlejeren har endnu ikke fundet sted. Derfor vil der ske yderligere oprydning og rengøring, inden AsylSyd og Udlændingestyrelsen rykker ud. Alle billeder, som udlejeren har fremlagt, er taget inden oprydningen og den endelige overdragelse. Udlejer fastholder kritik Alice Lauridsen fastholder dog sin kritik af både de indkvarterede flygtninge samt Udlændingestyrelsen. - Jeg har aldrig sagt, at madrasserne er blevet brugt som et toilet, men jeg fastholder, at der er tisset på madrasserne og på gulvtæppet nogle steder. Der er også brændemærker på gulvet. Mit gæt er, at flygtningene har tændt bål i nogle små skåle, hvor de laver gløder til deres vandpiber. Og dem stiller de rundt omkring og brænder huller ned i borde og gulve. Jeg siger ikke, at de har siddet og lavet snobrød rundt om et bål. Men der er mange brændemærker på gulvet, siger Allice Lauridsen. AsylSyd mener, at den ødelagte rude i døren allerede var knust, inden asylansøgerne flyttede ind. Er det korrekt? - Det er nummer tre rude, der er sat i, siden de flyttede ind. Det er rigtigt, at der var en revne i hjørnet, da de flyttede ind, men det blev repareret. AsylSyd forstår ikke din hårde kritik mod Udlændingestyrelsen, da det hele tiden har været aftalt, at du vil få hele møblementet udskiftet, når flygtningene flyttede ud? - Ja, men jeg vil have udskiftet mine møbler til nogen, som er magen til. Jeg har fået 165.000 kroner til nye møbler, men jeg har fået lavet et udkast fra IDEmøbler i Varde, og de er kommet frem til, at det vil koste lige omkring 500.000 kroner. Der er altså langt fra 165.000 kroner til 500.000 kroner. Jeg har for eksempel fået 228 kroner til en træstol med skindsæde på. Hvor kan du købe det henne? Senge og boksmadrasser har jeg fået 500-600 kroner til. Men det er ikke sådan nogle, jeg har stående her. Så når de siger, at din kritik er ude fra proportioner, så er det ikke rigtigt? - Nej. Jeg har for eksempel også hentet priser hjem for gulvtæppet. Skærbæk Møbler og Tæpper har været herude og kigge, og de siger, at alle tæpper skal udskiftes. Det er ikke muligt at rense dem.

Alice Lauridsen har fortrudt, at hun for fem måneder siden valgte at leje sit feriecenter ud til flygtninge.

Alice Lauridsen har fortrudt, at hun for fem måneder siden valgte at leje sit feriecenter ud til flygtninge.

Alice Lauridsen har fortrudt, at hun for fem måneder siden valgte at leje sit feriecenter ud til flygtninge.

Alice Lauridsen har fortrudt, at hun for fem måneder siden valgte at leje sit feriecenter ud til flygtninge.

Alice Lauridsen har fortrudt, at hun for fem måneder siden valgte at leje sit feriecenter ud til flygtninge.

Alice Lauridsen har fortrudt, at hun for fem måneder siden valgte at leje sit feriecenter ud til flygtninge.

Alice Lauridsen har fortrudt, at hun for fem måneder siden valgte at leje sit feriecenter ud til flygtninge.

Det store spisebord er slået til pindebrænde, siger udlejeren.

Alice Lauridsen fra Brøns har fortrudt, at hun for fem måneder siden valgte at leje sit feriecenter ud til flygtninge.